 Maxkamadaha Islaamka garabka magaalada Asmara ugu qaabilsan gudaha Somalia Sheekh Xasan Daahir Aweys oo ku sugan magaalada Muqdisho ayaa galabta shir jaraaid ku qabtay xaruntiisa magaalada Muqdisho kaasoo uu kaga hadlayey xaaladaha ka socda Jabuuti, gaar ahaan mowqifka ay dhinacooda ka taagan yihiin xilka madaxweynenimo ee xalay Baarlamanka isku dhafka ah ee DF u doorteen inuu qabto Sheekh Shariif sheekh Axmed, kaasoo isla maantana xilkaasi loo dhaariyey. 